title: Komisijas Īstenošanas direktīva (ES) 2019/114 (2019. gada 24. janvāris), ar ko groza Direktīvas 2003/90/EK un 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un atsevišķu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem (Dokuments attiecas uz EEZ.)

text:
                  25.1.2019

                  LV

                  Eiropas Savienības Oficiālais Vēstnesis

                  L 23/35

         KOMISIJAS ĪSTENOŠANAS DIREKTĪVA (ES) 2019/114
         (2019. gada 24. janvāris),
         ar ko groza Direktīvas 2003/90/EK un 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un atsevišķu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1) un jo īpaši tās 7. panta 2. punkta a) un b) apakšpunktu,
         ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (2) un jo īpaši tās 7. panta 2. punkta a) un b) apakšpunktu,
         tā kā:

                     (1)

                     Komisijas Direktīvas 2003/90/EK (3) un 2003/91/EK (4) pieņēma, lai nodrošinātu, ka dalībvalstu katalogos iekļautās šķirnes atbilst Kopienas Augu šķirņu biroja (CPVO) noteiktajiem protokoliem par obligāti pārbaudāmajām pazīmēm, kas jāņem vērā dažādu sugu pārbaudēs, un par obligātajiem šķirņu pārbaudes nosacījumiem, ciktāl šādi protokoli ir izstrādāti. Minētajās direktīvās paredzēts, ka CPVO protokolos neiekļautajām šķirnēm ir piemērojamas Starptautiskās Jaunu augu šķirņu aizsardzības savienības (UPOV) vadlīnijas.

                     (2)

                     Kopš pēdējiem grozījumiem, kas Direktīvās 2003/90/EK un 2003/91/EK izdarīti ar Īstenošanas direktīvu (ES) 2018/100 (5), CPVO un UPOV ir izstrādājuši vēl citus protokolus un vadlīnijas un atjauninājuši spēkā esošos protokolus un vadlīnijas.

                     (3)

                     Tāpēc Direktīvas 2003/90/EK un 2003/91/EK būtu attiecīgi jāgroza.

                     (4)

                     Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO DIREKTĪVU.

            1. pants
            Direktīvas 2003/90/EK I un II pielikumu aizstāj ar šīs direktīvas pielikuma A daļas tekstu.

            2. pants
            Direktīvas 2003/91/EK pielikumus aizstāj ar šīs direktīvas pielikuma B daļas tekstu.

            3. pants
            Attiecībā uz pārbaudēm, kuras sāktas pirms 2019. gada 1. septembra, dalībvalstis Direktīvas 2003/90/EK un 2003/91/EK drīkst piemērot tajā redakcijā, ko piemēroja, pirms tika izdarīti grozījumi ar šo direktīvu.

            4. pants
            Dalībvalstis vēlākais līdz 2019. gada 31. augustam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
            Tās šos noteikumus piemēro no 2019. gada 1. septembra.
            Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

            5. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            6. pants
            Šī direktīva ir adresēta dalībvalstīm.

            Briselē, 2019. gada 24. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 193, 20.7.2002., 1. lpp.

            (2)  OV L 193, 20.7.2002., 33. lpp.

            (3)  Komisijas 2003. gada 6. oktobra Direktīva 2003/90/EK, ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem (OV L 254, 8.10.2003., 7. lpp.).

            (4)  Komisijas 2003. gada 6. oktobra Direktīva 2003/91/EK, kurā izklāstīti īstenošanas noteikumi, ar ko piemēro 7. pantu Padomes Direktīvā 2002/55/EK attiecībā uz raksturīgajām pazīmēm, kas obligāti jāaptver pārbaudē, un obligātajiem nosacījumiem dažādu dārzeņu sugu šķirņu pārbaudei (OV L 254, 8.10.2003., 11. lpp.).

            (5)  Komisijas 2018. gada 22. janvāra Īstenošanas direktīva (ES) 2018/100, ar ko groza Direktīvu 2003/90/EK un Direktīvu 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un konkrētu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem (OV L 17, 23.1.2018., 34. lpp.).

            PIELIKUMS

               A DAĻA

                     “I PIELIKUMS

                        Direktīvas 1. panta 2. punkta a) apakšpunktā minēto to sugu saraksts, kurām jāatbilst

                           CPVO

                        tehniskajiem protokoliem
                         (1)

                                    Zinātniskais nosaukums

                                    Vispārpieņemtais nosaukums

                                       CPVO protokols

                                    Festuca arundinacea Schreb.

                                 Niedru auzene

                                 TP 39/1, 1.10.2015.

                                    Festuca filiformis Pourr.

                                 Smalklapu auzene

                                 TP 67/1, 23.6.2011.

                                    Festuca ovina L.

                                 Aitu auzene

                                 TP 67/1, 23.6.2011.

                                    Festuca pratensis Huds.

                                 Pļavas auzene

                                 TP 39/1, 1.10.2015.

                                    Festuca rubra L.

                                 Sarkanā auzene

                                 TP 67/1, 23.6.2011.

                                    Festuca trachyphylla (Hack.) Krajina

                                 Rupjā auzene

                                 TP 67/1, 23.6.2011.

                                    Lolium multiflorum Lam.

                                 Daudzziedu airene

                                 TP 4/1, 23.6.2011.

                                    Lolium perenne L.

                                 Ganību airene

                                 TP 4/1, 23.6.2011.

                                    Lolium x hybridum Hausskn.

                                 Hibrīdā airene

                                 TP 4/1, 23.6.2011.

                                    Pisum sativum L. (partim)

                                 Sējas zirnis

                                 TP 7/2 rev. 2, 15.3.2017.

                                    Poa pratensis L.

                                 Pļavas skarene

                                 TP 33/1, 15.3.2017.

                                    Vicia sativa L.

                                 Sējas vīķis

                                 TP 32/1, 19.4.2016.

                                    Brassica napus L. var. napobrassica (L.) Rchb.

                                 Lopbarības kālis

                                 TP 89/1, 11.3.2015.

                                    Raphanus sativus L. var. oleiformis Pers.

                                 Eļļas rutks

                                 TP 178/1, 15.3.2017.

                                    Brassica napus L. (partim)

                                 Rapsis

                                 TP 36/2, 16.11.2011.

                                    Cannabis sativa L.

                                 Kaņepe

                                 TP 276/1. daļēji rediģēts, 21.3.2018.

                                    Glycine max (L.) Merr.

                                 Soja

                                 TP 80/1, 15.3.2017.

                                    Gossypium spp.

                                 Kokvilnas

                                 TP 88/1, 19.4.2016.

                                    Helianthus annuus L.

                                 Saulespuķe

                                 TP 81/1, 31.10.2002.

                                    Linum usitatissimum L.

                                 Šķiedras lins/eļļas lins

                                 TP 57/2, 19.3.2014.

                                    Sinapis alba L.

                                 Baltā sinepe

                                 TP 179/1, 15.3.2017.

                                    Avena nuda L.

                                 Kailgraudu auza

                                 TP 20/2, 1.10.2015.

                                    Avena sativa L. (arī A. byzantina K. Koch)

                                 Sējas auza (arī Bizantijas auza)

                                 TP 20/2, 1.10.2015.

                                    Hordeum vulgare L.

                                 Parastais miezis

                                 TP 19/4, 1.10.2015.

                                    Oryza sativa L.

                                 Rīss

                                 TP 16/3, 1.10.2015.

                                    Secale cereale L.

                                 Sējas rudzi

                                 TP 58/1, 31.10.2002.

                                    xTriticosecale Wittm. ex A. Camus

                                 Hibrīdi, kas radušies, krustojot Triticum ģints sugas ar Secale ģints sugām

                                 TP 121/2 rev. 1, 16.2.2011.

                                    Triticum aestivum L.

                                 Parastais kviesis

                                 TP 3/4 rev. 2, 16.2.2011.

                                    Triticum durum Desf.

                                 Cietais kviesis

                                 TP 120/3, 19.3.2014.

                                    Zea mays L. (partim)

                                 Parastā kukurūza

                                 TP 2/3, 11.3.2010.

                                    Solanum tuberosum L.

                                 Kartupelis

                                 TP 23/3, 15.3.2017.

                     II PIELIKUMS

                        Direktīvas 1. panta 2. punkta b) apakšpunktā minēto to sugu saraksts, kurām jāatbilst

                           UPOV

                        pārbaužu vadlīnijām
                         (2)

                                    Zinātniskais nosaukums

                                    Vispārpieņemtais nosaukums

                                       UPOV vadlīnijas

                                    Beta vulgaris L.

                                 Lopbarības biete

                                 TG 150/3, 4.11.1994.

                                    Agrostis canina L.

                                 Suņu smilga

                                 TG 30/6, 12.10.1990.

                                    Agrostis gigantea Roth

                                 Milzu smilga

                                 TG 30/6, 12.10.1990.

                                    Agrostis stolonifera L.

                                 Ložņu smilga

                                 TG 30/6, 12.10.1990.

                                    Agrostis capillaris L.

                                 Parastā smilga

                                 TG 30/6, 12.10.1990.

                                    Bromus catharticus Vahl

                                 Akotu lāčauza

                                 TG 180/3, 4.4.2001.

                                    Bromus sitchensis Trin.

                                 Sitkas lāčauza

                                 TG 180/3, 4.4.2001.

                                    Dactylis glomerata L.

                                 Parastā kamolzāle

                                 TG 31/8, 17.4.2002.

                                    xFestulolium Asch. et Graebn.

                                 Hibrīdi, kas radušies, krustojot Festuca ģints sugas ar Lolium ģints sugām

                                 TG 243/1, 9.4.2008.

                                    Phleum nodosum L.

                                 Gumainais timotiņš

                                 TG 34/6, 7.11.1984.

                                    Phleum pratense L.

                                 Pļavas timotiņš

                                 TG 34/6, 7.11.1984.

                                    Lotus corniculatus L.

                                 Ragainais vanagnadziņš

                                 TG 193/1, 9.4.2008.

                                    Lupinus albus L.

                                 Baltā lupīna

                                 TG/66/4, 31.3.2004.

                                    Lupinus angustifolius L.

                                 Šaurlapu lupīna

                                 TG/66/4, 31.3.2004.

                                    Lupinus luteus L.

                                 Dzeltenā lupīna

                                 TG/66/4, 31.3.2004.

                                    Medicago doliata Carmign.

                                 Taisndzeloņu lucerna

                                 TG 228/1, 5.4.2006.

                                    Medicago italica (Mill.) Fiori

                                 Itālijas lucerna

                                 TG 228/1, 5.4.2006.

                                    Medicago littoralis Rohde ex Loisel.

                                 Piekrastes lucerna

                                 TG 228/1, 5.4.2006.

                                    Medicago lupulina L.

                                 Apiņu lucerna

                                 TG 228/1, 5.4.2006.

                                    Medicago murex Willd.

                                 Dzeloņainā lucerna

                                 TG 228/1, 5.4.2006.

                                    Medicago polymorpha L.

                                 Zobainā lucerna

                                 TG 228/1, 5.4.2006.

                                    Medicago rugosa Desr.

                                 Krokainā lucerna

                                 TG 228/1, 5.4.2006.

                                    Medicago sativa L.

                                 Sējas lucerna

                                 TG 6/5, 6.4.2005.

                                    Medicago scutellata (L.) Mill.

                                 Vairoga lucerna

                                 TG 228/1, 5.4.2006.

                                    Medicago truncatula Gaertn.

                                 Nošķeltā lucerna

                                 TG 228/1, 5.4.2006.

                                    Medicago x varia T. Martyn

                                 Hibrīdā lucerna

                                 TG 6/5, 6.4.2005.

                                    Trifolium pratense L.

                                 Sarkanais āboliņš

                                 TG 5/7, 4.4.2001.

                                    Trifolium repens L.

                                 Baltais āboliņš

                                 TG 38/7, 9.4.2003.

                                    Vicia faba L.

                                 Lauka pupa

                                 TG 8/6, 17.4.2002.

                                    Phacelia tanacetifolia Benth.

                                 Parastā facēlija

                                 TG 319/1, 5.4.2017.

                                    Arachis hypogaea L.

                                 Zemesrieksts

                                 TG 93/4, 9.4.2014.

                                    Brassica rapa L. var. silvestris (Lam.) Briggs

                                 Ripsis

                                 TG 185/3, 17.4.2002.

                                    Carthamus tinctorius L.

                                 Saflors

                                 TG 134/3, 12.10.1990.

                                    Papaver somniferum L.

                                 Miega magone

                                 TG 166/4, 9.4.2014.

                                    Sorghum bicolor (L.) Moench

                                 Sorgo

                                 TG 122/4, 25.3.2015.

                                    Sorghum sudanense (Piper) Stapf.

                                 Sudānas zāle

                                 TG 122/4, 25.3.2015.

                                    Sorghum bicolor (L.) Moench x Sorghum sudanense (Piper) Stapf

                                 Hibrīdi, kas radušies, krustojot Sorghum bicolor un Sorghum sudanense

                                 TG 122/4, 25.3.2015.

               ”

               B DAĻA

                     “I PIELIKUMS

                        Direktīvas 1. panta 2. punkta a) apakšpunktā minēto to sugu saraksts, kurām jāatbilst

                           CPVO

                        tehniskajiem protokoliem
                         (3)

                                    Zinātniskais nosaukums

                                    Vispārpieņemtais nosaukums

                                       CPVO protokols

                                    Allium cepa L. (Cepa grupa)

                                 Sīpols un dārza sīpols

                                 TP 46/2, 1.4.2009.

                                    Allium cepa L. (Aggregatum grupa)

                                 Šalote

                                 TP 46/2, 1.4.2009.

                                    Allium fistulosum L.

                                 Lielloku sīpols

                                 TP 161/1, 11.3.2010.

                                    Allium porrum L.

                                 Puravs

                                 TP 85/2, 1.4.2009.

                                    Allium sativum L.

                                 Ķiploks

                                 TP 162/1, 25.3.2004.

                                    Allium schoenoprasum L.

                                 Maurloks

                                 TP 198/2, 11.3.2015.

                                    Apium graveolens L.

                                 Smaržīgā selerija

                                 TP 82/1, 13.3.2008.

                                    Apium graveolens L.

                                 Sakņu selerija

                                 TP 74/1, 13.3.2008.

                                    Asparagus officinalis L.

                                 Ārstniecības asparāgs

                                 TP 130/2, 16.2.2011.

                                    Beta vulgaris L.

                                 Parastā biete, arī Cheltenham biete

                                 TP 60/1, 1.4.2009.

                                    Beta vulgaris L.

                                 Mangolds jeb lapu biete

                                 TP 106/1, 11.3.2015.

                                    Brassica oleracea L.

                                 Lapu kāposts

                                 TP 90/1, 16.2.2011.

                                    Brassica oleracea L.

                                 Ziedkāposts

                                 TP 45/2 rev. 2, 21.3.2018.

                                    Brassica oleracea L.

                                 Sparģeļu kāposts jeb brokolis

                                 TP 151/2 rev., 15.3.2017.

                                    Brassica oleracea L.

                                 Briseles kāposts

                                 TP 54/2 rev., 15.3.2017.

                                    Brassica oleracea L.

                                 Kolrābis

                                 TP 65/1 rev., 15.3.2017.

                                    Brassica oleracea L.

                                 Savojas kāposts, baltais galviņkāposts un sarkanais galviņkāposts

                                 TP 48/3 rev., 15.3.2017.

                                    Brassica rapa L.

                                 Ķīnas kāposts

                                 TP 105/1, 13.3.2008.

                                    Capsicum annuum L.

                                 Sīvais dārzeņpipars vai dārzeņpipars

                                 TP 76/2 rev., 15.3.2017.

                                    Cichorium endivia L.

                                 Krokainā endīvija un platlapu endīvija

                                 TP 118/3, 19.3.2014.

                                    Cichorium intybus L.

                                 Sakņu cigoriņš

                                 TP 172/2, 1.12.2005.

                                    Cichorium intybus L.

                                 Lapu cigoriņš

                                 TP 154/1, 21.3.2018.

                                    Cichorium intybus L.

                                 Vitlufa cigoriņš

                                 TP 173/2, 21.3.2018.

                                    Citrullus lanatus (Thunb.) Matsum. et Nakai

                                 Arbūzs

                                 TP 142/2, 19.3.2014.

                                    Cucumis melo L.

                                 Melone

                                 TP 104/2, 21.3.2007.

                                    Cucumis sativus L.

                                 Gurķis un īsaugļu gurķis

                                 TP 61/2 rev., 21.3.2018.

                                    Cucurbita maxima Duchesne

                                 Lielaugļu ķirbis

                                 TP 155/1, 11.3.2015.

                                    Cucurbita pepo L.

                                 Kabacis vai tumšzaļais kabacis

                                 TP 119/1 rev., 19.3.2014.

                                    Cynara cardunculus L.

                                 Dzeloņainais artišoks un lapu artišoks

                                 TP 184/2, 27.2.2013.

                                    Daucus carota L.

                                 Galda burkāns un lopbarības burkāns

                                 TP 49/3, 13.3.2008.

                                    Foeniculum vulgare Mill.

                                 Parastais fenhelis

                                 TP 183/1, 25.3.2004.

                                    Lactuca sativa L.

                                 Dārza salāts

                                 TP 13/6, 21.3.2018.

                                    Solanum lycopersicum L.

                                 Tomāts

                                 TP 44/4 rev. 3, 21.3.2018.

                                    Petroselinum crispum (Mill.) Nyman ex A. W. Hill

                                 Pētersīlis

                                 TP 136/1, 21.3.2007.

                                    Phaseolus coccineus L.

                                 Daudzziedu pupiņa

                                 TP 9/1, 21.3.2007.

                                    Phaseolus vulgaris L.

                                 Krūmu pupiņa un kāršu pupiņa

                                 TP 12/4, 27.2.2013.

                                    Pisum sativum L. (partim)

                                 Šķautņainais zirnis, lobāmais zirnis un cukurzirnis

                                 TP 7/2 rev. 2, 15.3.2017.

                                    Raphanus sativus L.

                                 Redīss, rutks

                                 TP 64/2 rev., 11.3.2015.

                                    Rheum rhabarbarum L

                                 Rabarbers

                                 TP 62/1, 19.4.2016.

                                    Scorzonera hispanica L.

                                 Melnsakne

                                 TP 116/1, 11.3.2015.

                                    Solanum melongena L.

                                 Baklažāns

                                 TP 117/1, 13.3.2008.

                                    Spinacia oleracea L.

                                 Dārza spināts

                                 TP 55/5 rev. 2, 15.3.2017.

                                    Valerianella locusta (L.) Laterr.

                                 Lauka salāts

                                 TP 75/2, 21.3.2007.

                                    Vicia faba L. (partim)

                                 Lauka pupa

                                 TP Broadbean/1, 25.3.2004.

                                    Zea mays L. (partim)

                                 Cukurkukurūza un uzplīstošā kukurūza

                                 TP 2/3, 11.3.2010.

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Tomātu potcelmi

                                 TP 294/1 rev. 3, 21.3.2018.

                                    Cucurbita maxima Duchesne x Cucurbita moschata Duchesne

                                    Cucurbita maxima Duchesne x Cucurbita moschata Duchesne starpsugu hibrīdi izmantošanai par potcelmiem

                                 TP 311/1, 15.3.2017.

                     II PIELIKUMS

                        Direktīvas 1. panta 2. punkta b) apakšpunktā minēto to sugu saraksts, kurām jāatbilst

                           UPOV

                        pārbaužu vadlīnijām
                         (4)

                                    Zinātniskais nosaukums

                                    Vispārpieņemtais nosaukums

                                       UPOV vadlīnijas

                                    Brassica rapa L.

                                 Rācenis

                                 TG 37/10, 4.4.2001.

               ”

               (1)  Šie protokoli ir pieejami CPVO tīmekļa vietnē (www.cpvo.europa.eu).

               (2)  Šīs vadlīnijas ir pieejamas UPOV tīmekļa vietnē (www.upov.int).

               (3)  Šie protokoli ir pieejami CPVO tīmekļa vietnē (www.cpvo.europa.eu).

               (4)  Šīs vadlīnijas ir pieejamas UPOV tīmekļa vietnē (www.upov.int).


title: Komisijas Īstenošanas direktīva (ES) 2018/1581 (2018. gada 19. oktobris), ar ko Padomes Direktīvu 2009/119/EK groza attiecībā uz krājumu uzturēšanas pienākumu aprēķināšanu

text:
                  22.10.2018

                  LV

                  Eiropas Savienības Oficiālais Vēstnesis

                  L 263/57

         KOMISIJAS ĪSTENOŠANAS DIREKTĪVA (ES) 2018/1581
         (2018. gada 19. oktobris),
         ar ko Padomes Direktīvu 2009/119/EK groza attiecībā uz krājumu uzturēšanas pienākumu aprēķināšanu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 14. septembra Direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves (1), un jo īpaši tās 3. panta 4. punktu,
         tā kā:

                     (1)

                     Komisija saskaņā ar Direktīvas 2009/119/EK 22. pantu ir novērtējusi direktīvas darbību un īstenošanu (“vidusposma novērtēšana”), un novērtēšanas gaitā noskaidrojās, ka direktīvā ir jāievieš virkne tehnisku izmaiņu, lai atvieglotu tās īstenošanu (2).

                     (2)

                     Ja Direktīvā 2009/119/EK paredzēto krājumu uzturēšanas pienākuma ikgadējā jaunā perioda sākumu atliktu uz trim mēnešiem, tas dalībvalstīm dotu papildu laiku iekšējo administratīvo procedūru pabeigšanai un atvieglotu pienākuma izpildi termiņā un, iespējams, ar mazākām izmaksām.

                     (3)

                     Eiropas Parlamenta un Padomes Regula (EK) Nr. 1099/2008 (3) ir atsauces punkts, ko izmanto, lai definētu “naftas krājumus”, identificētu dažādos naftas produktus, kas ir relevanti krājumu uzturēšanas pienākuma, drošības rezerves un īpašo krājumu aprēķinam, un sagatavotu ziņojumus. Regula (EK) Nr. 1099/2008 ir vairākkārt grozīta. Tāpēc atsauces uz konkrētiem Regulas (EK) Nr. 1099/2008 noteikumiem Direktīvā 2009/119/EK ir novecojušas un ir jāpielāgo tā, lai atsauces uz minētās regulas attiecīgajiem noteikumiem būtu pareizas.

                     (4)

                     Tas, ka tiek izmantotas divas dažādas formulas, lai aprēķinātu ligroīna daudzumus, kas nav relevanti krājuma uzturēšanas pienākuma aprēķināšanai, atkarībā no tā, vai ligroīna ražīgums iepriekšējā gadā bijis lielāks vai mazāks par 7 %, ir novedis pie krājumu uzturēšanas pienākuma svārstībām dažās dalībvalstīs, kā dēļ var rasties ievērojams finansiālais slogs un neatbilstība, turklāt to nevar pamatot ar direktīvas mērķiem. Ja 7 % slieksnis tiktu atcelts un visām dalībvalstīm tiktu piedāvātas vienādas iespējas, tas novērstu nevienlīdzību un nepamatotas svārstības.

                     (5)

                     Saskaņā ar dalībvalstu un Komisijas 2011. gada 28. septembra kopīgo politisko deklarāciju par skaidrojošiem dokumentiem (4) dalībvalstis ir apņēmušās kopā ar paziņojumiem par to veiktajiem transponēšanas pasākumiem iesniegt vienu vai vairākus dokumentus, kuros paskaidrota saikne starp direktīvas komponentiem un valsts transponēšanas instrumentu attiecīgajām daļām.

                     (6)

                     Šajā direktīvā paredzētie pasākumi ir saskaņā ar tās komitejas atzinumu, kas izveidota saskaņā ar Direktīvas 2009/119/EK 23. pantu,

               IR PIEŅĒMUSI ŠO DIREKTĪVU.

            1. pants
            Direktīvu 2009/119/EK groza šādi:

                        1)

                        direktīvas 2. panta i) punktu aizstāj ar šādu:

                                    “i)

                                    “naftas krājumi” ir to energoproduktu krājumi, kas uzskaitīti Regulas (EK) Nr. 1099/2008 A pielikuma 3.4. punktā;”;

                        2)

                        direktīvas 3. panta 3. punktu aizstāj ar šādu:

                           “3.   Tomēr, atkāpjoties no 2. punkta, attiecībā uz laikposmu no katra kalendārā gada 1. janvāra līdz 30. jūnijam minētajā punktā paredzētos dienas vidējā tīrā importa daudzumus un iekšzemes patēriņu nosaka, pamatojoties uz daudzumiem, kas importēti un patērēti priekšpēdējā gadā pirms attiecīgā kalendārā gada.”;

                        3)

                        direktīvas 6. panta 1. punkta otro teikumu aizstāj ar šādu:
                        “Šajā reģistrā jo īpaši iekļauj informāciju, kas ļauj precīzi identificēt noliktavu, naftas rafinēšanas rūpnīcu vai glabātavu, kurā atrodas attiecīgie krājumi, kā arī noteikt to daudzumus, īpašnieku un veidu atbilstoši kategorijām, kuras noteiktas Regulas (EK) Nr. 1099/2008 A pielikuma 3.4.punktā.”;

                        4)

                        direktīvas 9. panta 2. punkta pirmo teikumu aizstāj ar šādu:

                           “2.   Īpašie krājumi var sastāvēt tikai no vienas vai vairākām šādām produktu kategorijām, kas noteiktas Regulas (EK) Nr. 1099/2008 A pielikuma 3.4. punktā:”;

                        5)

                        direktīvas 9. panta 3. punkta trešo daļu aizstāj ar šādu:
                        “Pirmajā un otrajā daļā minētos jēlnaftas ekvivalentus aprēķina, reizinot ar 1,2 izmantotajās vai attiecīgajās kategorijās iekļauto produktu “faktisko iekšzemes piegāžu” kopsummu, kā tās definētas Regulas (EK) Nr. 1099/2008 C pielikuma 3.2.2.11. punktā. Starptautiskos kuģu bunkurus aprēķinos neiekļauj.”;

                        6)

                        direktīvas II pielikuma otro daļu aizstāj ar šādu:
                        “Iekšzemes patēriņš ir to faktisko bruto iekšzemes piegāžu kopsumma, kas definētas Regulas (EK) Nr. 1099/2008 C pielikuma 3.2.2.11. punktā, ko veido tikai šādi produkti: benzīns, aviācijas benzīns, benzīna tipa reaktīvā degviela (ligroīna tipa reaktīvā degviela vai JP4), petrolejas tipa reaktīvā degviela, cita veida petroleja, gāzeļļa/dīzeļdegviela (destilēta degvieleļļa), degvieleļļa (ar augstu un zemu sēra saturu), kā tie definēti Regulas (EK) Nr. 1099/2008 A pielikuma 3.4. punktā.”;

                        7)

                        direktīvas III pielikuma sestās daļas a) punktu aizstāj ar šādu:

                                    “a)

                                    iekļaut visus pārējos krājumus, ko veido naftas produkti, kuri uzskaitīti Regulas (EK) Nr. 1099/2008 A pielikuma 3.4. punktā, un aprēķināt to jēlnaftas ekvivalentu, attiecīgos daudzumus reizinot ar koeficientu 1,065; vai”;

                        8)

                        direktīvas I pielikumu aizstāj ar tekstu šīs direktīvas pielikumā.

            2. pants

               1.   Dalībvalstis vēlākais 2019. gada 19. oktobrī pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
               Dalībvalstis piemēro minētos noteikumus no 2020. gada 1. janvāra.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2018. gada 19. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 265, 9.10.2009., 9. lpp.

            (2)  Komisijas dienestu darba dokuments “Vidusposma novērtējums par Padomes Direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves (SWD(2017) 439 final).

            (3)  Eiropas Parlamenta un Padomes 2008. gada 22. oktobra Regula (EK) Nr. 1099/2008 par enerģētikas statistiku (OV L 304, 14.11.2008., 1. lpp.).

            (4)  OV C 369, 17.12.2011., 14. lpp.

            PIELIKUMS
            “

                     I PIELIKUMS

                        IMPORTĒTO NAFTAS PRODUKTU DAUDZUMU JĒLNAFTAS EKVIVALENTA APRĒĶINĀŠANAS METODE

                     Direktīvas 3. pantā minēto importēto naftas produktu daudzumu jēlnaftas ekvivalentu dalībvalstis aprēķina ar šādu metodi:

                                 1)

                                 summē Regulas (EK) Nr. 1099/2008 (*1) A pielikuma 3.4. punktā definētās jēlnaftas, dabasgāzes kondensātu (NGL), naftas rafinēšanas rūpnīcu izejvielu un citu ogļūdeņražu tīrā importa daudzumus un iegūto summu koriģē, lai ņemtu vērā krājumu izmaiņas. No iegūtā rezultāta atskaita vienu no šādiem ligroīna ražīguma rādītājiem:

                                             —

                                             4 %,

                                             —

                                             ligroīna ražīguma vidējais līmenis,

                                             —

                                             ligroīna faktiskais neto patēriņš;

                                 2)

                                 summē Regulas (EK) Nr. 1099/2008 A pielikuma 3.4. punktā definēto visu citu naftas produktu tīrā importa daudzumus, iegūto summu koriģē, lai ņemtu vērā krājumu izmaiņas, un pareizina ar koeficientu 1,065.

                           No 1. un 2. punkta izrietošo rezultātu summa ir jēlnaftas ekvivalents.
                     Starptautiskos kuģu bunkurus aprēķinos neiekļauj.

               ”


title: Komisijas Deleģētā direktīva (ES) 2019/369 (2018. gada 13. decembris), ar ko groza Padomes Pamatlēmuma 2004/757/TI pielikumu attiecībā uz jaunu psihoaktīvu vielu iekļaušanu narkotiskās vielas definīcijā

text:
                  7.3.2019

                  LV

                  Eiropas Savienības Oficiālais Vēstnesis

                  L 66/3

         KOMISIJAS DELEĢĒTĀ DIREKTĪVA (ES) 2019/369
         (2018. gada 13. decembris),
         ar ko groza Padomes Pamatlēmuma 2004/757/TI pielikumu attiecībā uz jaunu psihoaktīvu vielu iekļaušanu narkotiskās vielas definīcijā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 15. novembra Direktīvu (ES) 2017/2103, ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI (1), un jo īpaši tās 3. panta 3. punktu,
         tā kā:

                     (1)

                     Padomes Pamatlēmuma 2004/757/TI (2) pielikumā ir ietverts to vielu saraksts, kuras atbilst narkotiskās vielas definīcijai saskaņā ar minētā pamatlēmuma 1. panta 1. punkta b) apakšpunktu.

                     (2)

                     Pamatlēmuma 2004/757/TI pielikums tika pievienots ar Direktīvu (ES) 2017/2103. Pielikumā ir uzskaitītas visas jaunās psihoaktīvās vielas, kuras pirms Direktīvas (ES) 2017/2103 pieņemšanas bija pakļautas kontroles pasākumiem un kriminālsodiem saskaņā ar Padomes Lēmumu 2005/387/TI (3).

                     (3)

                     Ar Direktīvu (ES) 2017/2103 no 2018. gada 23. novembra atcēla Lēmumu 2005/387/TI. No Direktīvas (ES) 2017/2103 pieņemšanas līdz 2018. gada 23. novembrim piecas jaunas psihoaktīvas vielas bija pakļautas kontroles pasākumiem un kriminālsodiem saskaņā ar Lēmumu 2005/387/TI. Tomēr minētās jaunās psihoaktīvās vielas vēl nav iekļautas Pamatlēmuma 2004/757/TI pielikumā.

                     (4)

                     Tāpēc, tā kā Lēmums 2005/387/TI ir atcelts, Pamatlēmuma 2004/757/TI pielikumā būtu jāiekļauj šādas jaunas psihoaktīvas vielas:

                                 a)

                                    N-fenil-N-[1-(2-feniletil)piperidīn-4-il]-furān-2-karboksamīds (furānilfentanils), kam ar Padomes Īstenošanas lēmumu (ES) 2017/2170 (4) piemēro kontroles pasākumus;

                                 b)

                                    N-(1-amino-3,3-dimetil-1-oksobutān-2-il)-1-(cikloheksilmetil)-1H-indazol-3-karboksamīds (ADB-CHMINACA), kam ar Padomes Īstenošanas lēmumu (ES) 2018/747 (5) piemēro kontroles pasākumus;

                                 c)

                                 1-(4-cianobutil)-N-(2-fenilpropān-2-il)-1H-indazol-3-karboksamīds (CUMYL-4CN-BINACA), kam ar Padomes Īstenošanas lēmumu (ES) 2018/748 (6) piemēro kontroles pasākumus;

                                 d)

                                    N-fenil-N-[1-(2-feniletil)piperidīn-4-il]ciklopropānkarboksamīds (ciklopropilfentanils) un 2-metoksi-N-fenil-N-[1-(2-feniletil)piperidīn-4-il]acetamīds (metoksiacetilfentanils), kuriem ar Padomes Īstenošanas lēmumu (ES) 2018/1463 (7) piemēro kontroles pasākumus.

                     (5)

                     Direktīva (ES) 2017/2103 ir saistoša Īrijai, un tādēļ tā piedalās šīs deleģētās direktīvas pieņemšanā un piemērošanā.

                     (6)

                     Direktīva (ES) 2017/2103 nav saistoša Apvienotajai Karalistei, un tādēļ tā nepiedalās šīs deleģētās direktīvas pieņemšanā un piemērošanā, un Apvienotajai Karalistei tā nav saistoša un nav jāpiemēro.

                     (7)

                     Direktīva (ES) 2017/2103 nav saistoša Dānijai, un tādēļ tā nepiedalās šīs deleģētās direktīvas pieņemšanā un piemērošanā, un Dānijai tā nav saistoša un nav jāpiemēro.

                     (8)

                     Tādēļ būtu attiecīgi jāgroza Pamatlēmums 2004/757/TI,

               IR PIEŅĒMUSI ŠO DIREKTĪVU.

            1. pants
            Grozījumi Pamatlēmumā 2004/757/TI
            Pamatlēmuma 2004/757/TI pielikumā ietvertajā sarakstā pievieno šādu tekstu:

                           “13.

                              N-fenil-N-[1-(2-feniletil)piperidīn-4-il]-furān-2-karboksamīds (furānilfentanils), kā minēts Padomes Īstenošanas lēmumā (ES) 2017/2170 (*1).

                           14.

                              N-(1-amino-3,3-dimetil-1-oksobutān-2-il)-1-(cikloheksilmetil)-1H-indazol-3-karboksamīds (ADB-CHMINACA), kā minēts Padomes Īstenošanas lēmumā (ES) 2018/747 (*2).

                           15.

                           1-(4-cianobutil)-N-(2-fenilpropān-2-il)-1H-indazol-3-karboksamīds (CUMYL-4CN-BINACA), kā minēts Padomes Īstenošanas lēmumā (ES) 2018/748 (*3).

                           16.

                              N-fenil-N-[1-(2-feniletil)piperidīn-4-il]ciklopropānkarboksamīds (ciklopropilfentanils) un 2-metoksi-N-fenil-N-[1-(2-feniletil)piperidīn-4-il]acetamīds (metoksiacetilfentanils), kā minēti Padomes Īstenošanas lēmumā (ES) 2018/1463 (*4).

            2. pants
            Transponēšana

               1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības ne vēlāk kā līdz 2019. gada 7. septembrim. Tomēr tās nodrošina, ka normatīvie un administratīvie akti, kas vajadzīgi, lai izpildītu šīs direktīvas 1. pantā minētā Pamatlēmuma 2004/757/TI pielikuma 16. punkta prasības, stājas spēkā līdz 2019. gada 29. septembrim. Dalībvalstis tūlīt dara zināmus Komisijai minēto noteikumu tekstus.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Stāšanās spēkā
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm saskaņā ar Līgumiem.

            Briselē, 2018. gada 13. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 305, 21.11.2017., 12. lpp.

            (2)  Padomes 2004. gada 25. oktobra Pamatlēmums 2004/757/TI, ar ko paredz minimuma noteikumus par noziedzīgu darbību pazīmēm un sodiem narkotisko vielu nelikumīgas tirdzniecības jomā (OV L 335, 11.11.2004., 8. lpp.).

            (3)  Padomes 2005. gada 10. maija Lēmums 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām (OV L 127, 20.5.2005., 32. lpp.).

            (4)  Padomes 2017. gada 15. novembra Īstenošanas lēmums (ES) 2017/2170 par kontroles pasākumu piemērošanu N-fenil-N-[1-(2-feniletil)piperidīn-4-il]-furān-2-karboksamīdam (furānilfentanilam) (OV L 306, 22.11.2017., 19. lpp.).

            (5)  Padomes 2018. gada 14. maija Īstenošanas lēmums (ES) 2018/747 par kontroles pasākumu piemērošanu jaunajai psihoaktīvajai vielai N-(1-amino-3,3-dimetil-1-oksobutān-2-il)-1-(cikloheksilmetil)-1H-indazol-3-karboksamīdam (ADB-CHMINACA) (OV L 125, 22.5.2018., 8. lpp.).

            (6)  Padomes 2018. gada 14. maija Īstenošanas lēmums (ES) 2018/748 par kontroles pasākumu piemērošanu jaunajai psihoaktīvajai vielai 1-(4-cianobutil)-N-(2-fenilpropān-2-il)-1H-indazol-3-karboksamīdam (CUMYL-4CN-BINACA) (OV L 125, 22.5.2018., 10. lpp.).

            (7)  Padomes 2018. gada 28. septembra Īstenošanas lēmums (ES) 2018/1463 par kontroles pasākumu piemērošanu jaunajām psihoaktīvajām vielām N-fenil-N-[1-(2-feniletil)piperidīn-4-il]ciklopropānkarboksamīdam (ciklopropilfentanilam) un 2-metoksi-N-fenil-N-[1-(2-feniletil)piperidīn-4-il]acetamīdam (metoksiacetilfentanilam) (OV L 245, 1.10.2018., 9. lpp.).


title: Komisijas Īstenošanas direktīva (ES) 2019/990 (2019. gada 17. jūnijs), ar ko groza ģinšu un sugu sarakstu Padomes Direktīvas 2002/55/EK 2. panta 1. punkta b) apakšpunktā, Padomes Direktīvas 2008/72/EK II pielikumā un Komisijas Direktīvas 93/61/EEK pielikumā (Dokuments attiecas uz EEZ.)

text:
                  18.6.2019

                  LV

                  Eiropas Savienības Oficiālais Vēstnesis

                  L 160/14

         KOMISIJAS ĪSTENOŠANAS DIREKTĪVA (ES) 2019/990
         (2019. gada 17. jūnijs),
         ar ko groza ģinšu un sugu sarakstu Padomes Direktīvas 2002/55/EK 2. panta 1. punkta b) apakšpunktā, Padomes Direktīvas 2008/72/EK II pielikumā un Komisijas Direktīvas 93/61/EEK pielikumā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (1) un jo īpaši tās 2. panta 2. punktu,
         ņemot vērā Padomes 2008. gada 15. jūlija Direktīvu 2008/72/EK par tāda dārzeņu pavairošanas un stādāmā materiāla tirdzniecību, kas nav sēklas (2), un jo īpaši tās 1. panta 3. punktu un 22. pantu,
         ņemot vērā Komisijas 1993. gada 2. jūlija Direktīvu 93/61/EEK, kas nosaka grafiku, kurā norādīti izpildāmie nosacījumi attiecībā uz dārzeņu pavairošanas un stādāmo materiālu, kas nav sēklas, ievērojot Padomes Direktīvu 92/33/EEK (3), un jo īpaši tās 1. pantu,
         tā kā:

                     (1)

                     Direktīvās 2002/55/EK un 2008/72/EK šo direktīvu aptvertās sugas norādītas divu sleju tabulā, kuras vienā slejā dots sugas zinātniskais nosaukums, bet otrā katrai sugai doti viens vai vairāki vispārpieņemtie sugas nosaukumi.

                     (2)

                     Atsevišķas dārzeņu sugu šķirnes pieder pie sugām, kam dots zinātniskais nosaukums, bet ne pie to šķirņu veidiem, kurām norādīti vispārpieņemtiem nosaukumi. Tāpēc būtu jāprecizē, vai uz šķirni attiecas Direktīvu 2002/55/EK un 2008/72/EK darbības joma.

                     (3)

                     Šajā precizējumā būtu jāņem vērā fakts, ka dažas atsevišķu vairāku sugu dārzeņu šķirnes Savienībā tiek tirgotas plašā apjomā, kamēr citas tiek tirgotas valsts vai reģionāla mēroga tirgos. Tāpēc nebūtu lietderīgi aptvert visas šo dārzeņu sugu šķirnes. Tādēļ būtu jāparedz, ka attiecībā uz atsevišķām sugām jāaptver visas šķirnes, taču attiecībā uz atsevišķām citām sugām būtu jāaptver tikai noteiktas šķirnes.

                     (4)

                     Starptautiskais kultivēto augu nomenklatūras kodekss (ICNCP) ieviesa formālu kategoriju “grupa”, kurā klasificēt kultūraugu sugu šķirnes. Kategorija “grupa” ir piemērots instruments, ar ko noteikt atsevišķu sugu šķirnes, uz kurām attiecas Direktīvu 2002/55/EK 2008/72/EK darbības joma.

                     (5)

                     Lai precizētu, vai aptvertas visas dārzeņu sugas šķirnes vai tikai atsevišķas grupas, Direktīvās 2002/55/EK un 2008/72/EK dotās sugu tabulas būtu jāgroza. Attiecīgie dārzeņu sugu botāniskie nosaukumi un tiem piesaistītās grupas būtu jānorāda hierarhiskā secībā, tā novēršot visas iespējamās neskaidrības attiecībā uz attiecīgo sugu šķirņu tvērumu.

                     (6)

                     Šķirņu starpsugu krustošanas un iekšsugas krustošanas rezultātā var rasties dārzeņu sugu šķirnes, kas nepieder ne pie vienas iedibinātās sugas vai grupas. Lai šāda veida šķirnes iekļautu Direktīvas 2002/55/EK darbības jomā, sugu sarakstam būtu jāaptver hibrīdi starp sugām un grupām, kas norādītas minētās direktīvas 2. panta 1. punkta b) apakšpunktā.

                     (7)

                     Direktīvas 2002/55/EK 2. panta 1. punkta b) apakšpunktā dotajā sarakstā norādītās grupas, kur vien vajadzīgs, būtu jānorāda arī minētās direktīvas II pielikuma 3. punkta a) apakšpunktā un III pielikuma 2. punktā.

                     (8)

                     Tāpēc Direktīvas 2002/55/EK, 2008/72/EK un 93/61/EEK būtu attiecīgi jāgroza.

                     (9)

                     Turklāt ar Direktīvu 93/61/EEK tiek īstenots Padomes Direktīvas 92/33/EK (4) 4. pants, ko atceļ un aizstāj Direktīvas 2008/72/EK 4. pants. Ar Direktīvas 93/61/EEK pielikumu ir izveidota attiecībā uz dārzeņu pavairošanas materiālu izpildāmo nosacījumu tabula, kurā norādītas attiecīgās sugas, kā arī kaitīgie organismi, kas var ietekmēt to kvalitāti.

                     (10)

                     Atsevišķu Direktīvā 93/61/EEK minēto sugu botāniskie nosaukumi attiecīgās tabulas atjaunināšanas ietvaros būtu jāatjaunina atbilstoši jaunākajām zinātnes atziņām.

                     (11)

                     Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO DIREKTĪVU.

            1. pants
            Grozījumi Direktīvā 2002/55/EK
            Direktīvu 2002/55/EK groza saskaņā ar šīs direktīvas pielikuma A daļu.

            2. pants
            Grozījumi Direktīvā 2008/72/EK
            Direktīvas 2008/72/EK II pielikumu aizstāj ar tekstu šīs direktīvas pielikuma B daļā.

            3. pants
            Grozījumi Direktīvā 93/61/EEK
            Direktīvas 93/61/EEK pielikumu groza saskaņā ar šīs direktīvas pielikuma C daļu.

            4. pants
            Transponēšana
            Dalībvalstis līdz 2020. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
            Tās piemēro minētos noteikumus no 2020. gada 1. jūlija.
            Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

            5. pants
            Stāšanās spēkā
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            6. pants
            Adresāti
            Šī direktīva ir adresēta dalībvalstīm.

            Briselē, 2019. gada 17. jūnijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 193, 20.7.2002., 33. lpp.

            (2)  OV L 205, 1.8.2008., 28. lpp.

            (3)  OV L 250, 7.10.1993., 19. lpp.

            (4)  Padomes 1992. gada 28. aprīļa Direktīva 92/33/EEK par tirdzniecību ar dārzeņu pavairošanas un stādāmo materiālu, kas nav sēklas (OV L 157, 10.6.1992., 1. lpp.).

            PIELIKUMS
            A DAĻA
            Direktīvu 2002/55/EK groza šādi:

                        1)

                        direktīvas 2. panta 1. punkta b) apakšpunktu aizstāj ar šādu:

                                    “Allium cepa L.

                                                —

                                                   Cepa grupa (sīpoli, dārza sīpoli)

                                                —

                                                   Aggregatum grupa (šalotes)

                                       Allium fistulosum L. (lielloku sīpols)

                                                —

                                                visas šķirnes

                                       Allium porrum L. (puravs)

                                                —

                                                visas šķirnes

                                       Allium sativum L. (ķiploks)

                                                —

                                                visas šķirnes

                                       Allium schoenoprasum L. (maurloks)

                                                —

                                                visas šķirnes

                                       Anthriscus cerefolium (L.) Hoffm. (kārvele)

                                                —

                                                visas šķirnes

                                       Apium graveolens L.

                                                —

                                                seleriju grupa

                                                —

                                                sakņu seleriju grupa

                                       Asparagus officinalis L. (sparģelis)

                                                —

                                                visas šķirnes

                                       Beta vulgaris L.

                                                —

                                                Galda biešu grupa (bietes, tostarp Cheltenham bietes)

                                                —

                                                Lapu biešu grupa (mangoldi jeb lapu bietes)

                                       Brassica oleracea L.

                                                —

                                                Lapu kāpostu grupa

                                                —

                                                Ziedkāpostu grupa

                                                —

                                                Galviņkāpostu grupa (sarkanie kāposti un baltie kāposti)

                                                —

                                                Briseles kāpostu grupa

                                                —

                                                Kolrābju grupa

                                                —

                                                Savojas kāpostu grupa

                                                —

                                                Brokoļu grupa (brokoļveidīgie un sparģeļkāpostveidīgie)

                                                —

                                                Toskānas kāpostu grupa

                                                —

                                                   Tronchuda grupa (Portugāles kāposti)

                                       Brassica rapa L.

                                                —

                                                Ķīnas kāpostu grupa

                                                —

                                                Rāceņu grupa

                                       Capsicum annuum L. (dārzeņpipars)

                                                —

                                                visas šķirnes

                                       Cichorium endivia L. (endīvija)

                                                —

                                                visas šķirnes

                                       Cichorium intybus L.

                                                —

                                                Vitlufa cigoriņu grupa

                                                —

                                                Lapu cigoriņu grupa (liellapu cigoriņi vai itāļu cigoriņi)

                                                —

                                                Rūpniecisko (sakņu) cigoriņu grupa

                                       Citrullus lanatus (Thunb.) Matsum. et Nakai (arbūzs)

                                                —

                                                visas šķirnes

                                       Cucumis melo L. (melone)

                                                —

                                                visas šķirnes

                                       Cucumis sativus L.

                                                —

                                                Gruķu grupa

                                                —

                                                Īsaugļu gurķu grupa

                                       Cucurbita maxima Duchesne (lielaugļu ķirbis)

                                                —

                                                visas šķirnes

                                       Cucurbita pepo L. (parastais ķirbis, arī nobriedis ķirbis un patisons, vai kabacis, arī nenobriedis patisons)

                                                —

                                                visas šķirnes

                                       Cynara cardunculus L.

                                                —

                                                Artišoku grupa

                                                —

                                                Lapu artišoku grupa

                                       Daucus carota L. (galda burkāns un lopbarības burkāns)

                                                —

                                                visas šķirnes

                                       Foeniculum vulgare Mill. (fenhelis)

                                                —

                                                   Azoricum grupa

                                       Lactuca sativa L. (dārza salāts)

                                                —

                                                visas šķirnes

                                       Solanum lycopersicum L. (tomāts)

                                                —

                                                visas šķirnes

                                       Petroselinum crispum (Mill.) Nyman ex A. W. Hill

                                                —

                                                Lapu pētersīļu grupa

                                                —

                                                Sakņu pētersīļu grupa

                                       Phaseolus coccineus L. (daudzziedu pupiņa)

                                                —

                                                visas šķirnes

                                       Phaseolus vulgaris L.

                                                —

                                                Krūmu pupiņu grupa

                                                —

                                                Kāršu pupiņu grupa

                                       Pisum sativum L.

                                                —

                                                Lobāmo zirņu grupa

                                                —

                                                Šķautņaino zirņu grupa

                                                —

                                                Cukurzirņu grupa

                                       Raphanus sativus L.

                                                —

                                                Redīsu grupa

                                                —

                                                Rutku grupa

                                       Rheum rhabarbarum L. (rabarbers)

                                                —

                                                visas šķirnes

                                       Scorzonera hispanica L. (melnsakne)

                                                —

                                                visas šķirnes

                                       Solanum melongena L. (baklažāns)

                                                —

                                                visas šķirnes

                                       Spinacia oleracea L. (spināts)

                                                —

                                                visas šķirnes

                                       Valerianella locusta (L.) Laterr. (lauka salāts jeb salātu baldriņš)

                                                —

                                                visas šķirnes

                                       Vicia faba L. (lauka pupa)

                                                —

                                                visas šķirnes

                                       Zea mays L.

                                                —

                                                Cukurkukurūzu grupa

                                                —

                                                Plīsējkukurūzu grupa

                              Visi iepriekš minēto sugu un grupu hibrīdi.”;

                        2)

                        direktīvas II pielikuma 3. punkta a) apakšpunkta tabulas pirmajā slejā ierakstus starp “Asparagus officinalis” un “Cichorium endivia” aizstāj ar šādiem:

                                    “Beta vulgaris (galda biešu grupa)

                                       Beta vulgaris (pārējais, kas nepieder pie galda biešu grupas)

                                       Brassica oleracea (ziedkāpostu grupa)

                                       Brassica oleracea (pārējais, kas nepieder pie ziedkāpostu grupas)

                                       Brassica rapa (Ķīnas kāpostu grupa)

                                       Brassica rapa (rāceņu grupa)

                                       Capsicum annuum

                                       Cichorium intybus (Vitlufa cigoriņu grupa, lapu cigoriņu grupa)

                                       Cichorium intybus (rūpniecisko (sakņu) cigoriņu grupa)”;

                        3)

                        direktīvas III pielikuma 2. punkta tabulas pirmajā slejā ierakstus starp “Capsicum annuum” un “Cichorium endivia” aizstāj ar šādiem:

                                    “Cichorium intybus (Vitlufa cigoriņu grupa, lapu cigoriņu grupa)

                                       Cichorium intybus (rūpniecisko (sakņu) cigoriņu grupa)”.

                  B DAĻA

                     “II PIELIKUMS

                        Direktīvas 1. panta 2. punktā minēto ģinšu un sugu saraksts

                                    Allium cepa L.

                                                Cepa grupa (sīpoli, dārza sīpoli)

                                                Aggregatum grupa (šalotes)

                                    Allium fistulosum L. (lielloku sīpols)

                                             visas šķirnes

                                    Allium porrum L. (puravs)

                                             visas šķirnes

                                    Allium sativum L. (ķiploks)

                                             visas šķirnes

                                    Allium schoenoprasum L. (maurloks)

                                             visas šķirnes

                                    Anthriscus cerefolium (L.) Hoffm. (kārvele)

                                             visas šķirnes

                                    Apium graveolens L.

                                             seleriju grupa

                                             sakņu seleriju grupa

                                    Asparagus officinalis L. (sparģelis)

                                             visas šķirnes

                                    Beta vulgaris L.

                                             Galda biešu grupa (bietes, tostarp Cheltenham bietes)

                                             Lapu biešu grupa (mangoldi vai lapu bietes)

                                    Brassica oleracea L.

                                             Lapu kāpostu grupa

                                             Ziedkāpostu grupa

                                             Galviņkāpostu grupa (sarkanie kāposti un baltie kāposti)

                                             Briseles kāpostu grupa

                                             Kolrābju grupa

                                             Savojas kāpostu grupa

                                             Brokoļu grupa (brokoļveidīgie un sparģeļkāpostveidīgie)

                                             Toskānas kāpostu grupa

                                                Tronchuda grupa (Portugāles kāposti)

                                    Brassica rapa L.

                                             Ķīnas kāpostu grupa

                                             Rāceņu grupa

                                    Capsicum annuum L. (dārzeņpipars)

                                             visas šķirnes

                                    Cichorium endivia L. (endīvija)

                                             visas šķirnes

                                    Cichorium intybus L.

                                             Vitlufa cigoriņu grupa

                                             Lapu cigoriņu grupa (liellapu cigoriņi vai itāļu cigoriņi)

                                             Rūpniecisko (sakņu) cigoriņu grupa

                                    Citrullus lanatus (Thunb.) Matsum. et Nakai (arbūzs)

                                             visas šķirnes

                                    Cucumis melo L. (melone)

                                             visas šķirnes

                                    Cucumis sativus L.

                                             Gruķu grupa

                                             Īsaugļu gurķu grupa

                                    Cucurbita maxima Duchesne (lielaugļu ķirbis)

                                             visas šķirnes

                                    Cucurbita pepo L. (parastais ķirbis, arī nobriedis ķirbis un patisons, vai kabacis, arī nenobriedis patisons)

                                             visas šķirnes

                                    Cynara cardunculus L.

                                             Artišoku grupa

                                             Lapu artišoku grupa

                                    Daucus carota L. (galda burkāns un lopbarības burkāns)

                                             visas šķirnes

                                    Foeniculum vulgare Mill. (fenhelis)

                                                Azoricum grupa

                                    Lactuca sativa L. (dārza salāts)

                                             visas šķirnes

                                    Solanum lycopersicum L. (tomāts)

                                             visas šķirnes

                                    Petroselinum crispum (Mill.) Nyman ex A. W. Hill

                                             Lapu pētersīļu grupa

                                             Sakņu pētersīļu grupa

                                    Phaseolus coccineus L. (daudzziedu pupiņa)

                                             visas šķirnes

                                    Phaseolus vulgaris L.

                                             Krūmu pupiņu grupa

                                             Kāršu pupiņu grupa

                                    Pisum sativum L.

                                             Lobāmo zirņu grupa

                                             Šķautņaino zirņu grupa

                                             Cukurzirņu grupa

                                    Raphanus sativus L.

                                             Redīsu grupa

                                             Rutku grupa

                                    Rheum rhabarbarum L. (rabarbers)

                                             visas šķirnes

                                    Scorzonera hispanica L. (melnsakne)

                                             visas šķirnes

                                    Solanum melongena L. (baklažāns)

                                             visas šķirnes

                                    Spinacia oleracea L. (spināts)

                                             visas šķirnes

                                    Valerianella locusta (L.) Laterr. (lauka salāts jeb salātu baldriņš)

                                             visas šķirnes

                                    Vicia faba L. (lauka pupa)

                                             visas šķirnes

                                    Zea mays L.

                                             Cukurkukurūzu grupa

                                             Plīsējkukurūzu grupa.

               ”
            C DAĻA
            Direktīvas 93/61/EEK pielikumā sleju “Ģints vai suga” groza šādi:

                        a)

                        vārdus “Allium ascalonicum” aizstāj ar vārdiem “Allium cepa – Aggregatum grupa”;

                        b)

                        vārdus “Allium cepa” aizstāj ar vārdiem “Allium cepa – Cepa grupa”;

                        c)

                        vārdus “Brassica pekinensis” aizstāj ar vārdiem “Brassica rapa – Ķīnas kāpostu grupa”;

                        d)

                        vārdus “Lycopersicon lycopersicum” aizstāj ar vārdiem “Solanum lycopersicum”.


title: Komisijas Deleģētā direktīva (ES) 2019/1845 (2019. gada 8. augusts), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu bis(2-etilheksil)ftalāta (DEHP) izmantošanai noteiktās gumijas sastāvdaļās, ko izmanto motoru sistēmās (Dokuments attiecas uz EEZ)

text:
                  5.11.2019

                  LV

                  Eiropas Savienības Oficiālais Vēstnesis

                  L 283/38

         KOMISIJAS DELEĢĒTĀ DIREKTĪVA (ES) 2019/1845
         (2019. gada 8. augusts),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu bis(2-etilheksil)ftalāta (DEHP) izmantošanai noteiktās gumijas sastāvdaļās, ko izmanto motoru sistēmās

            (Dokuments attiecas uz EEZ)

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Šo prasību nepiemēro Direktīvas 2011/65/ES III pielikumā uzskaitītajiem lietojumiem.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Bis(2-etilheksil)ftalāts (DEHP) ir Direktīvas 2011/65/ES II pielikumā minēta ierobežota izmantojuma viela. Komisija 2017. gada 29. jūnijā atbilstīgi Direktīvas 2011/65/ES 5. panta 3. punktam saņēma pieteikumu minētās direktīvas III pielikumā iekļaut atbrīvojumu attiecībā uz DEHP izmantošanu gumijas daļās, piemēram, gredzenblīvēs, blīvēs, vibrāciju slāpētājos, blīvslēgos, šļūtenēs, starpgredzenos un vāciņos, ko izmanto motoru sistēmās, tostarp izpūtējos un turbokompresoros, kas paredzēti izmantošanai iekārtās, kuras nav paredzētas tikai izmantošanai patērētājiem (“pieprasītais atbrīvojums”).

                     (4)

                     Izvērtējot pieprasīto atbrīvojumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu.

                     (5)

                     DEHP pievieno gumijas materiālam kā plastifikatoru, lai nodrošinātu elastīgumu. Gumijas sastāvdaļas izmanto kā elastīgus savienojumus starp motora sistēmu daļām, un tās nodrošina noplūžu novēršanu, motora daļu hermetizēšanu un aizsardzību pret vibrācijām vai netīrumiem un šķidrumiem motoru darbmūža laikā.

                     (6)

                     Pašlaik tirgū nav pieejamas tādas alternatīvas bez DEHP, kuras būtu pietiekami uzticamas izmantošanai motoros, kur vajadzīgs ilgs darbmūžs un specifiskas īpašības, piemēram, izturība pret nonākšanu saskarē ar jebkādiem materiāliem (piemēram, degviela, smēreļļa, dzesētāji, gāzes vai netīrumi), temperatūru un vibrāciju.

                     (7)

                     Tā kā trūkst uzticamu aizstājēju, DEHP aizstāšana noteiktās gumijas daļās, ko izmanto motoru sistēmās, vēl joprojām nav zinātniski un tehniski realizējama. Pieprasītais atbrīvojums ir saskaņā ar Eiropas Parlamenta un Padomes Regulu (EK) Nr. 1907/2006 (2) un tādējādi nevājina tajā noteikto vides un veselības aizsardzību.

                     (8)

                     Tāpēc ir lietderīgi piešķirt pieprasīto atbrīvojumu attiecībā uz Direktīvas 2011/65/ES I pielikumā noteiktajām 11. kategorijas elektriskajām un elektroniskajām iekārtām, iekļaujot pieprasījumā ietvertos lietojumus Direktīvas 2011/65/ES III pielikumā.

                     (9)

                     Atbrīvojums, sākot ar 2019. gada 22. jūliju, būtu jāpiešķir uz maksimālo laikposmu, proti, 5 gadiem saskaņā ar Direktīvas 2011/65/ES 4. panta 3. punktu un 5. panta 2. punkta pirmo daļu. Ņemot vērā notiekošos uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

                     (10)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES III pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2020. gada 30. aprilis pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no 2020. gada 1. maijs.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2019. gada 8. augustā

                  Komisijas vārdā –

                  Priekšsēdētājs

               Jean-Claude JUNCKERS

            (1)  OV L 174, 1.7.2011., 88. lpp.

            (2)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.).

            PIELIKUMS
            Direktīvas 2011/65/ES III pielikumā iekļauj šādu 43. punktu:

                           “43.

                           Bis(2-etilheksil)ftalāts gumijas sastāvdaļās motoru sistēmās, kas paredzētas izmantošanai iekārtās, kuras nav paredzētas tikai izmantošanai patērētājiem, ar noteikumu, ka nekāds plastificēts materiāls nenonāk saskarē ar cilvēka gļotādu vai ilgstošā saskarē ar cilvēka ādu un ka bis(2-etilheksil)ftalāta koncentrācijas vērtība nepārsniedz:

                                       a)

                                       30 % no gumijas masas:

                                                   i)

                                                   blīvslēgu pārklājumiem;

                                                   ii)

                                                   monolītas gumijas blīvslēgiem; vai

                                                   iii)

                                                   gumijas sastāvdaļām, kas iekļautas vismaz no trim sastāvdaļām veidotos mezglos, kuri darba veikšanai izmanto elektrisko, mehānisko vai hidraulisko enerģiju un ir piestiprināti motoram;

                                       b)

                                       10 % no gumijas masas gumiju saturošām sastāvdaļām, kuras nav minētas a) apakšpunktā.

                                 Šajā ierakstā “ilgstoša saskare ar cilvēka ādu” ir nepārtraukta saskare, kas ilgst vairāk par 10 minūtēm dienā, vai periodiska saskare, kas ilgst vairāk par 30 minūtēm dienā.

                           Piemēro 11. kategorijai, un zaudē spēku 2024. gada 21. jūlijā.”


title: Komisijas Deleģētā direktīva (ES) 2019/1846 (2019. gada 8. augusts), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai noteiktu iekšdedzes motoru lodmetālos (Dokuments attiecas uz EEZ)

text:
                  5.11.2019

                  LV

                  Eiropas Savienības Oficiālais Vēstnesis

                  L 283/41

         KOMISIJAS DELEĢĒTĀ DIREKTĪVA (ES) 2019/1846
         (2019. gada 8. augusts),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai noteiktu iekšdedzes motoru lodmetālos

            (Dokuments attiecas uz EEZ)

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Šo prasību nepiemēro Direktīvas 2011/65/ES III pielikumā uzskaitītajiem lietojumiem.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Svins ir Direktīvas 2011/65/ES II pielikumā uzskaitīta ierobežota izmantojuma viela. Komisija 2017. gada 29. jūnijā atbilstīgi Direktīvas 2011/65/ES 5. panta 3. punktam saņēma pieteikumu Direktīvas 2011/65/ES III pielikumā iekļaut atbrīvojumu attiecībā uz svina izmantošanu tādu sensoru, piedziņas mehānismu un motora vadības bloku lodmetālos, ko izmanto motoru sistēmu uzraudzībai un vadībai, tostarp iekšdedzes motoru turbokompresoros un izplūdes emisiju kontrolierīcēs, kas paredzētas izmantošanai iekārtās, kuras nav paredzētas tikai izmantošanai patērētājiem (“pieprasītais atbrīvojums”).

                     (4)

                     Izvērtējot pieprasīto atbrīvojumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu.

                     (5)

                     Katrs motors, uz ko attiecas pieprasītais atbrīvojums, ir aprīkots ar konkrēta tipa sensoriem, piedziņas mehānismiem un motora vadības blokiem, kas kontrolē tā emisijas, lai nodrošinātu atbilstību Eiropas Parlamenta un Padomes Regulas (ES) 2016/1628 (2) prasībām. Apstākļi motorā, izplūdes sistēmā un to tuvumā var būt ļoti smagi, un paaugstinātā temperatūra un vibrācijas var izraisīt lodsavienojumu pāragru atteici.

                     (6)

                     Pašlaik attiecībā uz svina lietojumiem, kurus aptver pieprasītais atbrīvojums, ir nepieciešams papildu laiks testēšanai, lai nodrošinātu pieejamo bezsvina alternatīvu uzticamību.

                     (7)

                     Tā kā trūkst uzticamu aizstājēju, svina aizstāšana vai neizmantošana noteiktos iekšdedzes motoros nav zinātniski un tehniski realizējama. Pieprasītais atbrīvojums ir saskaņā ar Eiropas Parlamenta un Padomes Regulu (EK) Nr. 1907/2006 (3) un tādējādi nevājina tajā noteikto vides un veselības aizsardzību.

                     (8)

                     Tāpēc ir lietderīgi piešķirt pieprasīto atbrīvojumu attiecībā uz Direktīvas 2011/65/ES I pielikumā noteiktajām 11. kategorijas elektriskajām un elektroniskajām iekārtām, iekļaujot pieprasījumā ietvertos lietojumus Direktīvas 2011/65/ES III pielikumā.

                     (9)

                     Atbrīvojums, sākot ar 2019. gada 22. jūliju, būtu jāpiešķir uz maksimālo laikposmu, proti, 5 gadiem saskaņā ar Direktīvas 2011/65/ES 4. panta 3. punktu un 5. panta 2. punkta pirmo daļu. Ņemot vērā notiekošos uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

                     (10)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES III pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz [datumam, kas ir 5 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no [datuma, kas ir 5 mēnešus pēc dienas, kad šī direktīva stājas spēkā + 1 diena].
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2019. gada 8. augustā

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 174, 1.7.2011., 88. lpp.

            (2)  Eiropas Parlamenta un Padomes 2016. gada 14. septembra Regula (ES) 2016/1628 par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza Regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252, 16.9.2016., 53. lpp.).

            (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.).

            PIELIKUMS
            Direktīvas 2011/65/ES III pielikumā iekļauj šādu 44. punktu:

                           “44.

                           Svins tādu iekšdedzes motoru sensoru, piedziņas mehānismu un motora vadības bloku lodmetālā, uz kuriem attiecas Eiropas Parlamenta un Padomes Regula (ES) 2016/1628 (*1), kuri uzstādīti iekārtās, ko darbības laikā izmanto fiksētos stāvokļos, un paredzēti profesionāliem lietotājiem, bet ko izmanto arī neprofesionāli lietotāji.

                           Piemēro 11. kategorijai, un zaudē spēku 2024. gada 21. jūlijā.

               (*1)  Eiropas Parlamenta un Padomes 2016. gada 14. septembra Regula (ES) 2016/1628 par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza Regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252, 16.9.2016., 53. lpp.).”


title: Komisijas Īstenošanas direktīva (ES) 2019/68 (2019. gada 16. janvāris), ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli (Dokuments attiecas uz EEZ.)

text:
                  17.1.2019

                  LV

                  Eiropas Savienības Oficiālais Vēstnesis

                  L 15/18

         KOMISIJAS ĪSTENOŠANAS DIREKTĪVA (ES) 2019/68
         (2019. gada 16. janvāris),
         ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1991. gada 18. jūnija Direktīvu 91/477/EEK par ieroču iegādes un glabāšanas kontroli (1) un jo īpaši tās 4. panta 2.a punktu,
         tā kā:

                     (1)

                     Direktīvas 91/477/EEK 4. panta 1. punkts nosaka, ka dalībvalstīm jānodrošina, lai šaujamieroči un to būtiskās daļas, kas tirgū laistas kā kāda šaujamieroča daļas vai atsevišķi, būtu marķētas ar skaidru, neizdzēšamu un unikālu marķējumu. Minētās direktīvas 4. panta 2. punktā ir noteikta informācija, kas jāietver marķējumā, lai palielinātu šaujamieroču un to būtisko daļu izsekojamību un atvieglotu to brīvu apriti. Ļoti mazām būtiskajām daļām informācija, kas jāietver marķējumā, aprobežojas ar sērijas numuru vai burtciparu vai digitālo kodu. Minētās direktīvas 4. panta 4. punkts nosaka, ka dalībvalstīm jāuztur datu reģistrs un jāreģistrē tajā visa informācija, kas nepieciešama šaujamieroču izsekošanai un identificēšanai, tostarp informācija par marķējumu uz šaujamieroča un tā būtiskajām daļām un informācija par šaujamieroča jebkādu pārveidošanu vai modifikāciju, kā rezultātā mainīta šaujamieroča kategorija vai apakškategorija, piemēram, informācija par subjektu, kurš aizstājis vai izmainījis kādu būtisko daļu.

                     (2)

                     Nododot no valdības krājumiem pastāvīgā civilā lietošanā, marķējumā jāietver arī nodošanas vienības identitāte. Ja vien identitāte jau nav ietverta esošā marķējumā, tā jāietver tad, kad notiek nodošana civilā lietošanā.

                     (3)

                     Direktīvā 91/477/EEK turklāt ir noteikts, ka dalībvalstīm jānodrošina, lai katrs pilna munīcija komplekta iepakojums ir marķēts tā, lai norādītu izgatavotāja nosaukumu, partijas (sērijas) identifikācijas numuru, kalibru un munīcijas veidu. Ņemot vērā pašreizējo tirgus praksi munīcijas iepakošanā un pašreizējo tehnoloģiju attīstību, šo marķējumu tehniskās specifikācijas šobrīd nav nepieciešams noteikt. Tādēļ šī direktīva būtu jāpiemēro vienīgi šaujamieroču un to būtisko daļu marķējumam (tostarp ļoti mazu būtisko daļu marķējumam).

                     (4)

                     Atbilstošs marķējumu rakstzīmju lielums ir izšķiroši svarīgs, lai sasniegtu tiem izvirzīto mērķi, proti, palielināt šaujamieroču un to būtisko daļu izsekojamību. Tādēļ tehniskajās specifikācijās būtu jānosaka minimālais marķējumu rakstzīmju lielums, kas dalībvalstīm būtu jāievēro, minēto marķējumu rakstzīmju lielumu paredzot savos tiesību aktos.

                     (5)

                     Ņemot vērā Apvienoto Nāciju Organizācijas Starptautiskos kājnieku ieroču kontroles standartus (ISACS) par marķēšanu un uzskaiti, attiecībā uz rāmjiem, kas izgatavoti no tāda veida nemetāla materiāliem, kuri var ietekmēt marķējuma skaidrību un pastāvīgumu (piemēram, rāmji, kas izgatavoti no noteiktu kategoriju polimēriem), būtu jānosaka prasība marķējumu norādīt uz metāla plāksnes, kas neatgriezeniski iestiprināta rāmja materiālā. Dalībvalstīm vajadzētu būt tiesībām brīvi atļaut izmantot dažus citus paņēmienus, piemēram, dziļo lāzergravēšanu, kas nemetāla rāmju marķējumiem nodrošina līdzvērtīgu skaidrību un pastāvīgumu.

                     (6)

                     Lai uzlabotu šaujamieroču un to būtisko daļu izsekojamību dalībvalstu datu reģistros, būtu jāprasa, lai dalībvalstis, nosakot, kāds alfabēts vai alfabēti ir izmantojami šaujamieroču un to būtisko daļu marķēšanā, izvēlētos tikai latīņu vai grieķu alfabētu, vai kirilicu. Arī attiecībā uz ciparu sistēmām, ko var izmantot šaujamieroču un to būtisko daļu marķēšanā, būtu jānosaka, ka drīkst izmantoto tikai arābu vai romiešu ciparus, kā noteikusi katra dalībvalsts.

                     (7)

                     Šī direktīva neskar Direktīvas 91/477/EEK 3. pantu.

                     (8)

                     Saskaņā ar Dalībvalstu un Komisijas 2011. gada 28. septembra kopīgo politisko deklarāciju par skaidrojošiem dokumentiem (2) dalībvalstis ir apņēmušās, paziņojot savus transponēšanas pasākumus, pamatotos gadījumos pievienot vienu vai vairākus dokumentus, kuros paskaidrota saikne starp direktīvas sastāvdaļām un atbilstīgajām daļām valsts pieņemtos transponēšanas instrumentos.

                     (9)

                     Šajā direktīvā paredzētie pasākumi ir saskaņā ar atzinumu, ko sniegusi ar Direktīvas 91/477/EEK 13.b panta 1. punktu izveidotā komiteja,

               IR PIEŅĒMUSI ŠO DIREKTĪVU.

            1. pants
            Darbības joma
            Šo direktīvu piemēro šaujamieročiem un to būtiskajām daļām, bet to nepiemēro pilna munīcijas komplekta iepakojumiem.

            2. pants
            Šaujamieroču un to būtisko daļu marķējumu tehniskās specifikācijas
            Dalībvalstis nodrošina, ka Direktīvas 91/477/EEK 4. pantā prasītais marķējums atbilst šīs direktīvas pielikumā noteiktajām tehniskajām specifikācijām.

            3. pants
            Transponēšanas noteikumi

               1.   Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2020. gada 17. janvārim izpildītu šīs direktīvas prasības. Dalībvalstis par to tūlīt informē Komisiju.
               Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            4. pants
            Stāšanās spēkā
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            5. pants
            Adresāti
            Šī direktīva ir adresēta dalībvalstīm.

            Briselē, 2019. gada 16. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 256, 13.9.1991., 51. lpp.

            (2)  OV C 369, 17.12.2011., 14. lpp.

            PIELIKUMS

               Šaujamieroču un to būtisko daļu marķējumu tehniskās specifikācijas

                        1.

                        Marķējumā izmantojamo rakstzīmju lielumu nosaka dalībvalsts. Katras dalībvalsts noteiktais izmērs vai minimālais izmērs ir vismaz 1,6 mm. Ja vajadzīgs, tādu būtisko daļu marķējumā, kas ir pārāk mazas, lai tās marķētu saskaņā ar Direktīvas 91/477/EEK 4. pantu, var izmantot mazāku rakstzīmju izmēru.

                        2.

                        Rāmjiem, kas izgatavoti no dalībvalsts specificēta nemetāla materiāla, marķējumu norāda uz metāla plāksnes, kas rāmja materiālā neatgriezeniski iestiprināta tādā veidā, ka:

                                    a)

                                    plāksni nevar viegli un uzreiz noņemt; un

                                    b)

                                    noņemot plāksni, rāmis tiktu daļēji iznīcināts.

                              Dalībvalstis var arī atļaut izmantot citus paņēmienus šādu rāmju marķēšanai, ja vien šie paņēmieni nodrošina līdzvērtīgu marķējuma skaidrību un pastāvīgumu.
                        Nosakot, uz kuriem nemetāla materiāliem tiek attiecināta šī specifikācija, dalībvalstis ņem vērā to, cik lielā mērā attiecīgais materiāls var ietekmēt marķējuma skaidrību un pastāvīgumu.

                        3.

                        Marķējumā izmantojamo alfabētu nosaka dalībvalsts. Katras dalībvalsts noteiktais alfabēts vai alfabēti ir latīņu vai grieķu alfabēts, vai kirilica.

                        4.

                        Marķējumā izmantojamo ciparu sistēmu nosaka dalībvalsts. Katras dalībvalsts noteiktā ciparu sistēma vai sistēmas ir vai nu arābu, vai romiešu ciparu sistēma.